(vovworld) - ຕອນບ່າຍວັນທີ 16/11, ທ່ານຮອງນາຍົກລັດຖະມົນຕີ Nguyen Xuan Phuc ໄດ້ໃຫ້ການຕ້ອນຮັບຄະນະຜູ້ແທນຂັ້ນສູງສຳນັກຂ່າວສານປະເທດລາວ (KPL) ໂດຍທ່ານ ສູນທອນ ຄັນທະວົງ, ຜູ້ຮັກສາການ ອຳນວຍການສຳນັກຂ່າວສານ KPL ເປັນຫົວຫນ້າຄະນະໄດ້ມາຢ້ຽມຢາມ ແລະ ເຮັດວຽກຢູ່ ຫວຽດນາມ. ນະທີ່ນີ້, ທ່ານຮອງນາຍົກລັດຖະມົນຕີ Nguyen Xuan Phuc ສະເຫນີ ສຳນັກງານຂ່າວສານ ຫວຽດນາມ ສຳນັກຂ່າວສານປະເທດລາວ ສືບຕໍ່ຮ່ວມມືຮອບດ້ານ ແລະ ຊ່ວຍເຫລືອເຊິ່ງກັນ ແລະ ກັນ, ເພື່ອຍົກສູງຄຸນນະພາບຂອງຂ່າວ, ພາບ, ເພີ່ມທະວີການແລກປ່ຽນບົດຮຽນໃນການສຶກສາບຳລຸງສ້າງພະນັກງານ, ກໍ່ສ້າງພື້ນຖານດ້ານວັດຖຸ ແລະ ເຕັກນິກ. ທ່ານຮອງນາຍົກລັດຖະມົນຕີ Nguyen Xuan Phuc ປາດຖະຫນາວ່າ: ໃນໄລຍະຈະມາເຖິງ ສອງຝ່າຍສືບຕໍ່ຮ່ວມມືຍູ້ແຮງບັນດາການເຄື່ອນໄຫວຖະແຫລງຂ່າວ, ເພີ່ມທະວີການແນະນຳກ່ຽວກັບການພົວພັນຮ່ວມມືແບບພິເສດ ຫວຽດນາມ ແລະ ລາວ, ກ່ຽວກັບການເຄື່ອນໄຫວຮ່ວມມືເສດຖະກິດ, ການຄ້າ, ການພົບປະແລກປ່ຽນວັດທະນະທຳ, ສິລະປະ ແລະ ກິລາເພື່ອໃຫ້ປະຊາຊົນສອງປະເທດມີຄວາມເຂົ້າໃຈກ່ຽວກັບສະພາບການຂອງສອງປະເທດ ກໍຄືເຮັດໃຫ້ໂລກມີຄວາມເຂົ້າໃຈກ່ຽວກັບ ລາວ ແລະ ຫວຽດນາມ ກວ່າ.